SL
L 214/64
Uradni list Evropske unije
31.8.2023
1.3.
Označevanje plastičnih sestavnih delov Plastični sestavni deli, težji od 50 g, se od 20. junija 2025 označijo z navedbo vrste polimera, tako da se uporabijo ustrezni standardni simboli ali okrajšani izrazi v narekovajih „>“ in „<“, kot je določeno v razpoložljivih standardih.
Oznaka je berljiva.
Plastičnih sestavnih delov ni treba označiti, če so izpolnjeni naslednji pogoji: (i)
označevanje ni mogoče zaradi oblike ali velikosti;
(ii) označevanje bi vplivalo na zmogljivost ali delovanje plastičnega sestavnega dela; (iii) označevanje tehnično ni mogoče zaradi metode ulivanja.
Označevanje se ne zahteva za naslednje plastične sestavne dele: (i)
embalažo, lepilni trak, nalepke in raztegljive ovoje;
(ii) vezje, kable in priključke, gumijaste dele in kakršne koli druge sestavne dele, kadar ni na voljo dovolj primerne površine za berljivo velikost oznake; (iii) sestave PCB, plošče iz polimetilmetakrilata (PMMA), optične sestavne dele, sestavne dele za elektrostatično razelektritev, sestavne dele za zmanjšanje elektromagnetnih motenj, zvočnike; (iv) prozorne sestavne dele, pri katerih bi označevanje oviralo delovanje zadevnega sestavnega dela.
1.4.
Zahteve glede reciklirnosti Od 20. junija 2025: (1) proizvajalci, uvozniki ali njihovi pooblaščeni zastopniki brez poseganja v člen 15(1) Direktive 2012/19/EU Evropskega parlamenta in Sveta (2) dajo na prosto dostopnem spletnem mestu na voljo informacije o razgradnji, ki so potrebne za dostop do katerega koli sestavnega dela izdelkov iz Priloge VII, točka 1, k Direktivi 2012/19/EU; (2) informacije iz točke 1 vključujejo zaporedje korakov k razgradnji, orodja ali tehnologije, potrebne za dostop do ciljnih sestavnih delov; (3) informacije iz točke 1 so na voljo najmanj 15 let po tem, ko je na trg dana zadnja enota modela izdelka.
2.
ZAHTEVE GLEDE INFORMACIJ Od 20. junija 2025: (1) proizvajalci, uvozniki ali pooblaščeni zastopniki v tehnični dokumentaciji in na prosto dostopnih spletnih mestih proizvajalca, uvoznika ali pooblaščenega zastopnika objavijo naslednje informacije: (a) združljivost z morebitnimi izmenljivimi pomnilniškimi karticami; (b) okvirni razpon mase naslednjih kritičnih surovin in okoljsko pomembnih materialov: (i)
kobalta v bateriji (razpon mase: manj kot 2 g, med 2 in 5 g, več kot 5 g);
(ii) tantal v kondenzatorjih (razpon mase: manj kot 0,05 g, med 0,05 in 0,2 g, več kot 0,2 g); (iii) neodim v zvočnikih, vibracijskih motorjih in drugih magnetih (razpon mase: manj kot 0,05 g, med 0,05 in 0,2 g, več kot 0,2 g); (iv) zlato v vseh sestavnih delih (razpon mase: manj kot 0,02 g, med 0,02 in 0,1 g, več kot 0,1 g); (c) okvirna vrednost stopnje reciklirnosti Rcyc; (2) Direktiva 2012/19/EU Evropskega parlamenta in Sveta z dne 4. julija 2012 o odpadni električni in elektronski opremi (OEEO) (UL L 197, 24.7.2012, str. 38).